text: Billund mærker Egypten-uro
  01 september 2013 kl. 10.45
  Urolighederne i Egypten kan ses på chartertallene for august i Billund Lufthavn , hvor den overståede ferie sætter også sine spor på chartertrafikken.
  119.333 benyttede charterflyene til og fra Billund i august. Det er et fald på 3.879 passagerer eller 3,1 procent.
  - Urolighederne i Egypten kan nu mærkes på chartertallene, siger lufthavnschef Kjeld Zacho Jørgensen. 
  Rejsearrangørerne arbejder på højtryk for at finde alternativer til de passagerer, der ellers ville have rejst til Egypten den kommende periode.
  - Allerede nu ved vi, at Jordan, Dubai, Boa Vista på Kap Verde, Cuba, Kenya samt Den Dominikanske Republik er nyheder med direkte charterfly fra Billund den kommende vinter og de er alle er gode alternativer til Egypten, siger siger Kjeld Zacho Jørgensen.
  